**J e l e n t é s  
Salföld Község Önkormányzata Képviselő-testületének  
2019. április 15-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**6/2019. (II. 05.) HATÁROZATA**

***A Kővágóörsi Közös Önkormányzati Hivatal 2019. évi költségvetését elfogadó***

***80/2018. (XI. 22.) határozata módosításának elfogadásáról***

Salföld Község Önkormányzata a Kővágóörsi Közös Önkormányzati Hivatal 2019. évi költségvetés módosítását az előterjesztés szerinti tartalommal elfogadja.

I. A Képviselő-testület a 2019. évi költségvetés bevételi fő összegét 119.703.700 forintban, a kiadási fő összegét 119.703.700 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 86.983.769 Ft

b) munkaadókat terhelő járulékok 17.195.931 Ft

c) dologi kiadások 13.324.000 Ft

d) ellátottak pénzbeli juttatásai 0 Ft

e) egyéb működési célú kiadások 2.200.000 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 2.420.000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100.959 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 117.182.741 Ft

IV. A költségvetési létszámkeretet 23 főben állapítja meg.

V. A Képviselő-testület a 2019. évi kafetéria keretet bruttó 200.00 Ft/fő határozza meg.

VI. A Közös Hivatalban a 2019. évi illetménykiegészítés mértéke 20 %.

VII. A Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget.

VIII. A köztisztviselőknek adható illetmény előleg összege a felvétel időpontjában a költségvetési főösszeg 3 %-át nem haladhatja meg.

IX. A Közös Hivatal kizárólag kötelező feladatokat lát el.

**Intézkedést nem igényel**

**8/2019. (II. 05.) HATÁROZATA**

***A belső ellenőrzési feladatok ellátásáról***

Salföld Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2019. évre 1.800.000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2019. július 31-éig átadja.

***Felelős:*** Tóthné Titz Éva, jegyzőt helyettesítő aljegyző

***Határidő:*** azonnal

**Belső ellenőr döntésről értesítve**

**9/2019. (II. 05.) HATÁROZATA**

***A Kővágóörsi Közös Önkormányzati Hivatal 2019. évi közbeszerzési tervéről***

Salföld Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2019. évben lefolytatandó közbeszerzési eljárások éves tervét nemleges megjelöléssel jóváhagyja.

***Felelős:*** Tóthné Titz Éva, jegyzőt helyettesítő aljegyző

***Határidő:*** folyamatos

**Intézkedést nem igényel**

**10/2019. (II. 05.) HATÁROZATA**

***Kötelező felvételt biztosító általános iskolai körzethatárok véleményezéséről***

Salföld Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

A Képviselő-testület felkéri a jegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

***Felelős:*** Tóthné Titz Éva, jegyzőt helyettesítő aljegyző

***Határidő:*** 2019. február 15.

**Kormányhivatal döntésről értesítve**

**15/2019. (II. 11.) HATÁROZATA**

***A 2019. évi közbeszerzési tervről***

Salföld Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2019. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Fábián Gusztáv polgármester

Határidő: folyamatos.

**Intézkedést nem igényel**

**16/2019. (II. 11.) HATÁROZATA**

***Faluház nagytermének igénybevételéről***

Salföld Község Önkormányzata Képviselő-testülete a 2019. évi szezonban a Faluház nagytermét kiállítás céljára az alábbiak szerint biztosítja.

* június 1-től július 31-ig Magyar Művészeti Akadémia kiállítása a Faluház nagytermében,
* augusztus 1-től szeptember 30-ig Petrovics László építész kiállítása a Faluház nagytermében.

Felhatalmazza a polgármestert, hogy a döntésről az érintetteket értesítse.

Felelős: Fábián Gusztáv polgármester.

Határidő: azonnal.

**Érintettek döntésről értesítve**

**18/2019. (II. 11.) HATÁROZATA**

***Kővágóörsi Önkéntes Tűzoltó Egyesület   
támogatásának elszámolásáról***

Salföld Község Önkormányzata Képviselő-testülete, a Kővágóörsi Önkéntes Tűzoltó Egyesület (8254 Kővágóörs, Dózsa Gy. u. 1.) részére nyújtott, 2018. évre vonatkozó támogatással való elszámolást elfogadja.

Felelős: Fábián Gusztáv polgármester

Határidő: azonnal

**Érintett döntésről értesítve**

**19/2019. (II. 11.) HATÁROZATA**

***Ábrahámhegy Polgárőr Egyesület   
támogatásának elszámolásáról***

Salföld Község Önkormányzata Képviselő-testülete, az Ábrahámhegy Polgárőr Egyesület (8256 Ábrahámhegy, Badacsonyi u. 13.) részére nyújtott, 2018. évre vonatkozó támogatással való elszámolást elfogadja.

Felelős: Fábián Gusztáv polgármester

Határidő: azonnal

**Érintett döntésről értesítve**

**20/2019. (II. 11.) HATÁROZATA**

***Kővágóörsi Önkéntes Tűzoltó Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 40.000 Ft-tal, azaz Negyvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: Az Egyesület működési kiadásainak támogatása

A felhasználás határideje: 2019. december 31.

Az Egyesület a támogatásról 2020. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenységek

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2019. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása megtörtént**

**21/2019. (II. 11.) HATÁROZATA**

***Ábrahámhegy Polgárőr Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Ábrahámhegy Polgárőr Egyesületet (Székhely: 8256 Ábrahámhegy, Badacsonyi u. 13.) (továbbiakban: Egyesület) egyszeri 40.000 Ft-tal, azaz Negyvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: Az Egyesület működési kiadásainak támogatása

A felhasználás határideje: 2019. december 31.

Az Egyesület a támogatásról 2020. január 31.-ig köteles elszámolni.

A támogatási cél kormányzati funkciója: 031060 Bűnmegelőzés

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2019. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása megtörtént**

**23/2019. (II. 11.) HATÁROZATA**

***A falugondnoki szolgálat 2018. évi  
 továbbképzési terve jóváhagyásáról***

Salföld Község Önkormányzata Képviselő-testülete a falugondnoki szolgálat 2019. évi továbbképzési tervét az alábbiak szerint jóváhagyja:

Továbbképzésen részt vevő: 0 fő

Várható távolléti idő: ------

Helyettesítés rendje: ------

A továbbképzésre fordítható forrás: 0.-Ft

Továbbképzési kötelezettségét teljesíti: nem (a jelenlegi továbbképzési időszak 2018. július 1. napjától 2022. június 30. tart, mely időszak alatt 60 pontot kell megszereznie)

Utasítja a polgármestert, hogy a döntésről a falugondnokot tájékoztassa.

Felelős: Fábián Gusztáv polgármester

Határidő: azonnal.

**Falugondnok döntésről értesítve**

**25/2019. (II. 11.) HATÁROZATA**

**Beszámoló a Társulási Tanács 2018. évi munkájáról és Badacsonytomaj   
város és Ábrahámhegy, Salföld községek Napközi otthonos   
óvodai ellátását biztosító Intézményi Társulás működéséről**

Salföld Község Önkormányzatának Képviselő-testülete

1. a Badacsonytomaj város és Ábrahámhegy, Salföld községek Napközi otthonos óvodai ellátását biztosító Intézményi Társulás Társulási Tanácsa a Társulási Tanács 2018. évi munkájáról és Badacsonytomaj város és Ábrahámhegy, Salföld községek Napközi otthonos óvodai ellátását biztosító Intézményi Társulás működéséről szóló beszámolót az előterjesztés szerinti tartalommal elfogadja.
2. felkéri Fábián Gusztáv polgármestert, hogy a Társulási Tanácsot a döntésről tájékoztassa.

Felelős: Fábián Gusztáv polgármester

Határidő: azonnal.

**Társulási tanács döntésről értesítve**

**26/2019. (II. 11.) HATÁROZATA**

***Az Észak-Balatoni Térség Regionális Települési Szilárdhulladék Kezelési Önkormányzati Társulás 2018. évi tevékenységéről szóló beszámoló***

Salföld Község Önkormányzata Képviselő-testülete az Észak-Balatoni Térség Regionális Települési Szilárdhulladék Kezelési Önkormányzati Társulás 2018. évre szóló beszámolóját megismerte, és azt tudomásul veszi.

A Képviselő-testület felkéri a polgármestert, hogy a döntésről az érintettet értesíteni szíveskedjen.

Felelős: Fábián Gusztáv polgármester

Határidő: március 15.

**Társulás döntésről értesítve**

**28/2019. (III. 06.) HATÁROZATA**

***A szociális és gyermekjóléti alapellátások intézményi***

***térítési díjainak meghatározásáról***

Salföld Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta.

Az előterjesztésben javasolt térítési díjakat az alábbi mentességekkel, kedvezményekkel kiegészítve fogadja el.

A társulás által elfogadotton túl,

**a házi segítségnyújtás tekintetében** az intézményi térítési díjból további kedvezményt biztosít a következők szerint:

- személyi gondozás esetében a 2.1 pontja alatt a 3. kategóriában 8,5 %

- személyi gondozás esetében a 2.1 pont alatt a 4. kategóriában 10,7 %

- személyi gondozás esetében a 2.1 pont alatt az 5. kategóriában 13,5 %

- személyi gondozás esetében a 2.1 pont alatt a 6. kategóriában 17,5 %

**a szociális étkeztetés tekintetében** az 1. pont alatt a 3. kategóriában 25 %.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

Felelős: Fábián Gusztáv polgármester

Határidő: azonnal.

**Társulás döntésről értesítve**

**30/2019. (III. 06.) HATÁROZATA**

***A vendégház igénybevételéért fizetendő   
szállásdíj meghatározásáról***

Salföld Község Önkormányzata Képviselő-testülete a Salföld, Kossuth u. 27. szám alatt lévő 4 fő elhelyezésére szolgáló vendégházát magánszálláshely céljára kívánja hasznosítani, melyért 2019. évben fizetendő szállásdíjakat az alábbiak szerint határozza meg:

2019. május 01-től 2019. május 31-ig és 2019. szeptember 1-től 2019. szeptember 30-ig

maximum 4főig 10.000.-Ft/nap

2019. június 01-től 2019. augusztus 31-ig

maximum 4 főig 12.000.-Ft/nap

Legkisebb szállásfoglalás minimum négy éjszaka.

Az ár nem tartalmazza az idegenforgalmi adót.

Felelős: Fábián Gusztáv polgármester

Határidő: azonnal.

**Település honlapján szálláshely díja feltüntetésre került**

**Határozati javaslat:**

**SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**/2019. (IV. 15.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2019. április 9.